Дарэчы, у 1960-я гады супрацоўнік Купалаўскага музея Ілля Клаз здзейсніў вандроўку “Армянскім шляхам Янкі Купалы”, у выніку якой узгадаў гісторыю аднаго здымку Янкі Купалы, які Пясняр падарыў Гургену Маары пад час іхняй сустрэчы ў Мінску ў 1936 годзе, а таксама зрабіў копію гэтага здымку, апублікаванага на старонках штотыднёвіка “Літаратура і мастацтва”. І хоць сяброўства творцаў не мела працягу, бо ў верасні 1936 году Гурген Маары быў рэпрэсаваны, у ягонай памяці засталася адзіная сустрэча з Песняром, зафіксаваная у светлых ўспамінах армянскага пісьменніка.